Demandes col·lectives contra l’estafa de les preferents
Channel: Fundació Ciutat de Viladecans
Date: 2015-07-24

L’Ateneu Cultural Pablo Picasso va quedar petit per acollir a tota la gent que volia assistir a la xerrada sobre participacions preferents i deute subordinat que organitzaven l’Ajuntament de Viladecans i l’Associació d’Usuaris de Banca, ADICAE.

La venda d’aquests productes financers de dubtosa solvència es troba al mig d’una tempesta social per la sospita fundada que les entitats que el van ofertar van fer servir pràctiques abusives i opaques.

Les demandes col·lectives són la via que molts dels afectats han trobat per provar de recuperar els diners. I és que es calcula que la coneguda com “estafa de les preferents” afecta a prop de 600.000 famílies a tot Catalunya.